अंग्रेजी अखबार टाइम्स ऑफ ‎इंडिया में छपी एक खबर के अनुसार उत्तर प्रदेश सरकार ने यह दावा किया है कि वह अरुणाचलम मुरुगनाथन के ‎सहयोग से 2017 तक १००% माहवारी स्वच्छता के लक्ष्य को प्राप्त कर लेगी। लेकिन जब इस मुद्दे पर ‎अरुणाचलम जी से बात की गयी तो उन्होंने बताया की सरकार के साथ उनका कोई ऐसा समझौता नहीं हुआ है ‎जिसमे 2017 तक माहवारी स्वच्छता के लक्ष्य को १००% प्राप्त करने का वादा किया गया है। इस मिशन में अपने योगदान के बारे उनका कहना था कि उनके द्वारा निर्मित सेनेटरी पैड बनाने की सस्ती मशीनें ब्लाक ‎लेवल पर सेनेटरी पैड निर्माण की यूनिटों के रूप में लगायी जाएँगी जिसमे स्थानीय स्तर पर महिलाओं को प्रशिक्षित कर उन्ही ‎के द्वार पैड का निर्माण किया जायेगा, जिन्हें बहुत ही सस्ते दामों में उपलब्ध कराया जा सकेगा. यह और बात है कि सरकार अपनी योजना के तहत उनका निःशुल्क वितरण करे।